text: इस्लामाबाद: पाकिस्तान के राष्ट्रीय सुरक्षा सलाहकार नसीर खान जांजुआ ने कहा है कि पाकिस्तान और भारत हमेशा के लिए दुश्मन नहीं रह सकते और उन्हें साथ मिलकर मतभेद सुलझाने चाहिए. जांजुआ ने पाकिस्तान में कनाडा के उच्चायुक्त पेरी जॉन कैल्डरवुड से मंगलवार को द्विपक्षीय रिश्तों, आतंकवाद से मुकाबला और पाकिस्तान-भारत के मसलों को सुलझाने में अमेरिका की मध्यस्थता के प्रस्ताव के संबंध में भारत-पाकिस्तान रिश्तों पर चर्चा के लिए की गई मुलाकात में यह बात कही.